Diari Oficial de la Generalitat Valenciana


Sumari del DOGV 5007, del 17-05-2005 (2005/4884)

Informació pública de la modificació puntual número 4 del Pla General Municipal d'Ordenació Urbana, disposició addicional sobre usos d'interés social o d'utilitat pública.
---------------------------------------------------------------------------------------------------------------------------------------------------------------------------

### Dades del document

Número de DOGV
:   5007

Data del DOGV
:   17-05-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/4884


Organisme emissor
:   Ajuntament de Vinaròs

Tipus de document
:   Anunci

Informació pública de la modificació puntual número 4 del Pla General Municipal d'Ordenació Urbana, disposició addicional sobre usos d'interés social o d'utilitat pública. [2005/F4884]
  
El Ple de l'ajuntament, en la sessió del dia 23 de març de 2005, va aprovar la modificació número 4 del Pla General d'Ordenació Urbana, l'objecte de la qual és introduir en les normes urbanístiques del pla general una nova disposició addicional amb el següent tenor literal:
  
«Disposició addicional segona. Definició dels usos d'interès social o d'utilitat pública als quals es deuen vincular els béns encara no incorporats al procés d'urbanització i edificació i els ingressos del patrimoni municipal del sòl.
  
Els béns encara no incorporats al procés d'urbanització i edificació, així com els ingressos o recursos financers integrats en el patrimoni municipal del sòl d'aquest ajuntament, es destinaran, d'acord amb la seua naturalesa, als següents usos d'interés social o utilitat pública:
  
1. Adquirir i alienar immobles a fi de regular el mercat de terrenys i garantir la promoció i edificació d'habitatges de protecció pública.
  
2. Obtenir sòl necessari per a les actuacions d'iniciativa pública que faciliten l'execució del planejament, en particular amb vista a la:
  
a. Urbanització de dotacions públiques tant de sistema general (o de la xarxa primària de dotacions públiques) com de sistema local (o de la xarxa secundària de dotacions públiques), els terrenys de les quals s'obtinguin per expropiació, encara en els supòsits de gestió indirecta de l'activitat urbanitzadora.
  
b. Conservació i millora del medi ambient i de zones degradades.
  
3. Pagar la urbanització, conservació, millora o ampliació i, en general, gestió urbanística dels propis béns corresponents al patrimoni municipal del sòl i dels altres de qualificació dotacional pública.
  
4. Adquirir o rehabilitar edificis per a habitatge protegit o equipament públic. Els anteriors usos d'interés social o utilitat pública es declaren expressament destinats a cobrir les necessitats previstes en el present pla general.
  
5. El patrimoni municipal del sòl corresponent al tant per cent de cessió d'aprofitament urbanístic que corresponga per actuacions en sòl urbanitzable residencial, es destinarà íntegrament a la promoció d'habitatges de protecció pública, en els termes de les disposicions vigents.»
  
De conformitat amb el que s'establix en l'article 38 de la Llei Reguladora de l'Activitat Urbanística, 6/1994, se sotmet a informació pública durant un termini d'un mes, a comptar des del següent a la seua publicació en el Diari Oficial de la Generalitat Valenciana, per a formular les al·legacions que s'estimen oportunes.
  
L'expedient es podrà consultar en les oficines dels Serveis Tècnics Municipals, carrer de Sant Ramon, antic edifici de Correus.